Blaze7451/Wiki-th-20250601 huggingface dataset:
Lac operon

Lac operon ของ E. coli เป็นการควบคุมการแสดงออกของยีนที่เกี่ยวข้องกับการย่อยสลายน้ำตาลแลกโตส ประกอบด้วยยีน 3 ชนิดคือ Lac Z ควบคุมการสร้างเอนไซม์ เบตากาแลกโตซิเดส Lac Y ควบคุมการสร้างเอนไซม์ เบตากาแลกโตซิเดส เพอร์เมส มีหน้าที่นำแลกโตสเข้าสู่เซลล์ Lac A ควบคุมการสร้างเอนไซม์ ทรานอะซิลเลส เติมหมู่เอซิลให้กับแลกโตส
Layout of the lac operon.
ในสภาพปกติเมื่อเลี้ยงเชื้อในอาหารที่มีทั้งแลกโตสและกลูโคส เซลล์จะใช้กลูโคส จึงไม่ต้องการเอนไซม์จาก Lac operon ยีนควบคุมจะสร้างโปรตีนมากดการแสดงออกของยีนโดยโปรตีนจะมาเกาะที่ยีนโอเปอเรเตอร์ทำให้เกิดทรานสคริบชันไม่ได้ ต่อมาเมื่อกลูโคสหมดลง เซลล์ต้องใช้แลกโตส แลกโตสจะมาเกาะที่โปรตีน ทำให้โปรตีนหลุดออกจากยีนโอเปอเรเตอร์ เกิดทรานสคริบชันได้ เมื่อแลกโตสทุกโมเลกุลถูกย่อยหมด รวมทั้งตัวที่เกาะกับโปรตีน โปรตีนจะเข้าไปจับกับยีนโอเปอเรเตอร์อีกครั้ง การสังเคราะห์เอนไซม์จึงสิ้นสุดลง
รายละเอียดของ lac operon

**แหล่งข้อมูลอื่น**
 Lac+Operon- Virtual Cell Animation Collection  Introducing: The Lac Operon date=2014-01-02 -  Staining Whole Mouse Embryos for β-Galactosidase (lacZ) Activity-  Mcgraw hill animation for Lac Operon-  Lac Operon Discussion in USMLE Forums
หมวดหมู่:พันธุศาสตร์
หมวดหมู่:การแสดงออกของยีน
ติ้วขน

ติ้วขน หรือ ผักติ้ว (Cratoxylum formosum) ภาษาลาวเรียก "ไม้ติ้ว" (ໄມ້ຕີ້ວ) ภาษามลายูเรียก "มัมปัต" (mampat) ภาษาเวียดนามเรียก "ถั่ญหงั่ญแด็ป" (thành ngạnh đẹp) เป็นไม้ผลัดใบขนาดเล็ก เปลือกต้นสีเทา เปลือกชั้นในมียางสีน้ำตาล ใบเดี่ยว ใบอ่อนสีชมพูอ่อนหรือแดง กลีบดอกบางสีชมพู ออกดอกในฤดูหนาว พบได้ตั้งแต่พม่า ลาว เวียดนาม จีนตอนใต้ บรูไน กัมพูชา อินโดนีเซีย มาเลเซีย ฟิลิปปินส์ สิงคโปร์ และไทย ยอดและใบอ่อนรับประทานเป็นผักได้ ยางและใบใช้เป็นยาสมุนไพร เปลือกใช้เป็นสีย้อมผ้า ให้สีน้ำตาล ในประเทศลาว ใช้เผาถ่าน และใช้กินเป็นผัก
สารสกัดด้วยน้ำของติ้วขนสามารถกระตุ้นระบบภูมิคุ้มกันของปลานิลโดยปลานิลที่เลี้ยงด้วยอาหารที่ผสมสารสกัดจากติ้วขนในอัตราส่วน 1.5 % (w/w) จะมีภูมิคุ้มกันแบบไม่จำเพาะ (nonspecific immune response) สูงขึ้น

**อ้างอิง**
ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543- accessdate=23 June 2011
หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์ติ้ว
ติ้วเกลี้ยง

ติ้วเกลี้ยง (Cratoxylum cochinchinense) เป็นพืชในวงศ์ Hypericaceae ลักษณะโดยทั่วไปคล้ายติ้วขน ต่างกันที่สีใบ ใบของติ้วเกลี้ยงเป็นสีเขียวออกเทา ดอกสีแดง มีต่อมสีเหลืองในชั้นของเกสรตัวผู้ พบในบรูไน จีน ฮ่องกง อินเดีย อินโดนีเซีย มาเลเซีย พม่า ฟิลิปปินส์ สิงคโปร์ ไทยและ เวียดนาม ใช้ประโยชน์ได้เช่นเดียวกับติ้วขน

**อ้างอิง**
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543- World Conservation Monitoring Centre 1998.   Cratoxylum cochinchinense.    2006 IUCN Red List of Threatened Species.   Downloaded on 20 July 2007
หมวดหมู่:พืชที่รับประทานได้
หมวดหมู่:วงศ์ติ้ว
ผีเสื้อ (ไม้ยืนต้น)

ผีเสื้อ (Alangium chinense ภาษาจีนเรียกว่า zh|s=八角枫|p=bā jiǎo fēng) เป็นไม้ขนาดเล็ก สูง 12 เมตร ฐานใบรูปหัวใจไม่สมมาตร ผิวใบเกลี้ยงเรียบหรือมีขนเล็กน้อย ดอกเป็นดอกช่อ ผลรูปมนรี สุกเป็นสีม่วง พบกระจายตั้งแต่รัฐอัสสัม ประเทศอินเดีย บังกลาเทศ พม่า จีน ลาว เวียดนาม อินโดนีเซีย ฟิลิปปินส์

**การใช้ประโยชน์**
เป็นพืชที่ใช้เป็นสมุนไพรในประเทศจีน ใช้รักษาแผลงูกัด ขับลมในท้อง เพิ่มการไหลเวียนเลือด ใช้รักษาอาการหมดสติ รูมาตอยและอาการบวมใบใช้เป็นอาหารสัตว์ ไม้เป็นไม้เนื้ออ่อน ทำเฟอร์นิเจอร์ได้แต่ไม่คงทน 

**อ้างอิง**
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543

**แหล่งข้อมูลอื่น**
 Alangium chinense (Google Images)- Alangium chinense Ethnomedical Uses (Dr. Duke's Databases) date=2015-09-23 - Alangium chinense (Plants for a Future Database)
หมวดหมู่:สมุนไพร
หมวดหมู่:วงศ์ปรู๋
ตะขบป่า

ตะขบป่า (Flacourtia indica) ภาคเหนือเรียก มะเกว๋นนก มะเกว๋นป่า หรือตานเสี้ยน พบทั่วไปตั้งแต่เอเชีย แอฟริกา โพลีเนเซีย เป็นไม้พุ่มขนาดเล็กสูง 2-15 เมตร ลำต้นคดงอ  เปลือกสีน้ำตาลอ่อน มีหนาม ผิวใบเรียบหรือมีขนกระจาย ดอกออกเป็นช่อ ขนาดเล็ก สีขาว มีขนปกคลุม โคนกลีบดอกเชื่อมติดกัน แยกออกตอนปลาย เกสรตัวผู้จำนวนมากสีขาว ผลกลม เมื่ออ่อนสีเขียว สุกแล้วเป็นสีแดงสด ผลจะสุกประมาณเดือนกรกฎาคม ถึงสิงหาคม รับประทานได้ รสหวานอมฝาด พบตามป่าเต็งรัง ป่าชายหาด ป่าเบญจพรรณ ป่าดิบแล้ง และป่าผสมผลัดใบ ตลอดจนตามริมแม่น้ำ
ผลและยอดอ่อนรับประทานได้  ผลสดนำมาแปรรูปเป็นแยมหรือไวน์ เนื้อไม้ใช้ทำด้ามอุปกรณ์ต่างๆ ผลและเนื้อไม้มีฤทธิ์เป็นยาถ่ายพยาธิตัวกลม ใบใช้แก้งูกัด เปลือกไม้รักษาโรคผิวหนังได้ ชาวกะเหรี่ยงในจังหวัดเชียงใหม่ใช้รากต้มน้ำดิ่มแก้ปวดเมื่อย

**อ้างอิง**
 ไซมอน การ์ดเนอร์ พินดา สิทธิสุนทร และวิไลวรรณ อนุสารสุนทร. ต้นไม้เมืองเหนือ. กรุงเทพฯ: โครงการจัดพิมพ์คบไฟ. 2543- เศรษฐมันต์ กาญจนกุล. ตะขบป่า ใน ผลไม้ในเมืองไทย. กทม. เศรษฐศิลป์. 2555 หน้า 67

**แหล่งข้อมูลอื่น**
  GRIN Species Profile date=2012-10-10 -  USDA Plants Profile-  Palm Beach County Cooperative Extension Service, Florida
หมวดหมู่:สมุนไพร
หมวดหมู่:ผลไม้
หมวดหมู่:วงศ์สนุ่น
สถานีย่อย:ประเทศไทย/กรุ/รู้หรือไม่?

------------------------------------------------------------------------------------------------------------------------------
อุทกภัยในประเทศไทย พ.ศ. 2554- ...จนถึงปัจจุบัน อุทกภัยในประเทศไทย พ.ศ. 2554 (ในภาพ) เป็นอุทกภัยที่สร้างความเสียหายและมีราษฎรเดือดร้อนสูงสุดในประเทศไทย- ...กรุงศรีอยุธยาเคยเสียแก่พม่า 2 ครั้ง (1 / 2)- ...รายงานว่า จังหวัดบุรีรัมย์ มีประชากร 1,553,765 คน มากเป็นอันดับ 5 ของประเทศ- ...ยิ่งลักษณ์ ชินวัตรเป็นนายกรัฐมนตรีหญิงคนแรกของไทย 
------------------------------------------------------------------------------------------------------------------------------
right- ...อยุธยา เคยเสียกรุงแก่พม่า 2 ครั้ง ( 1 / 2 )- ...อุทกภัยในประเทศไทย พ.ศ. 2554 เป็นอุทกภัยครั้งร้ายแรงที่สุดในประเทศไทย- ...บุรีรัมย์ เป็นจังหวัดที่มีประชากรมากถึง 1,553,765 (+) คน เป็นอันดับที่ 5 ของประเทศ- ...ยิ่งลักษณ์ ชินวัตร เป็นนายกรัฐมนตรีหญิงคนแรกของประเทศไทย- ...จันทรุปราคา (ในภาพ) เกิดขึ้นครั้งล่าสุดในประเทศไทย เมื่อ 10 ธันวาคม พ.ศ. 2554
------------------------------------------------------------------------------------------------------------------------------
ประเทศไทย- ...ประเทศไทย (ในภาพ) เป็นประเทศที่มีขนาดใหญ่เป็นอันดับที่ 50 ของโลก - ...แกงมัสมั่น ได้รับเลือกให้เป็นอาหารที่อร่อยที่สุดในโลก ในปี พ.ศ. 2554 โดยเว็บไซต์ CNNGO- ...กรุงเทพมหานคร มีชื่อเต็มซึ่งเป็นชื่อสถานที่ที่ยาวที่สุดในโลกและได้จดบันทึกไว้ในกินเนสบุ๊ค- ...แหลมพรหมเทพ เป็นสถานที่ชมพระอาทิตย์ตกทะเลที่สวยที่สุดในประเทศไทย- ...วัดพระศรีรัตนศาสดาราม เป็นวัดเดียวในปัจจุบันที่ไม่มีพระสงฆ์จำพรรษาอยู่
------------------------------------------------------------------------------------------------------------------------------
ดาวิด เบ็น-กูรีย็อน

ดาวิด เบ็น-กูรีย็อน (דָּוִד בֶּן־גּוּרִיּוֹן, He-David_Ben_Gurion.ogg, ชื่อเกิด ดาวิท กรืน; 16 ตุลาคม ค.ศ. 1886 – 1 ธันวาคม ค.ศ. 1973) เป็นผู้ก่อตั้งและเป็นนายกรัฐมนตรีคนแรกของประเทศอิสราเอล เขาเป็นผู้นำที่สำคัญของไซออนนิสม์ และเป็นหัวหน้าผู้บริหารขององค์กร ในปี ค.ศ.1946 เขาได้เป็นหัวหน้าของชาวยิวในปาเลสไตน์ ในภายหลังได้เป็นผู้บริหารหน่วยงานของชาวยิวในปาเลสไตน์และเขายังช่วยให้ชาวยิวในปาเลสไตน์เป็นอิสระ ในวันที่ 14 พฤษภาคม ค.ศ.1948 เขาได้ประกาศจัดตั้งประเทศอิสราเอลและลงนามประกาศอิสรภาพของอิสราเอลเป็นครั้งแรก
เป็น ผู้ก่อตั้งหลักของรัฐอิสราเอลและนายกรัฐมนตรีคนแรกของประเทศ เขาถือกำเนิดจากพ่อแม่ชาวโปแลนด์เชื้อสายยิวที่ Płońsk ซึ่งในเวลานั้นเป็นส่วนหนึ่งของคองเกรสโปแลนด์ เขาอพยพไปยังภูมิภาคปาเลสไตน์ของจักรวรรดิออตโตมันใน ค.ศ. 1906 หลังใช้ชื่อเบ็น-กูรีย็อนใน ค.ศ. 1909  เขาขึ้นมาเป็นผู้นำที่โดดเด่นของชุมชนยิวในปาดลสไตน์ในอาณัติตั้งแต่ ค.ศ. 1935 จนกระทั่งสถาปนารัฐอิสราเอลใน ค.ศ. 1948 ที่เข้ามาปกครองจนถึง ค.ศ. 1963 โดยพักระยะสั้นใน ค.ศ. 1954–55
ความสนใจในขบวนการไซออนิสต์ของเบ็น-กูรีย็อนพัฒนาขึ้นในช่วงต้นของชีวิต นำพาเขาให้เป็นผู้นำไซออนิสต์คนหลักและหัวหน้าผู้บริหารองค์กรไซออนนิสต์โลกใน ค.ศ. 1946 เขากลายเป็นผู้นำชุมชนยิวในปาเลสไตน์โดยพฤตินัยและส่วนใหญ่เป็นผู้นำการเคลื่อนไหวเพื่อรัฐยิวอิสระในปาเลสไตน์ในอาณัติ ในฐานะหัวหน้า Jewish Agency ตั้งแต่ ค.ศ. 1935 และภายหลังเป็นประธาน Jewish Agency Executive 
ณ วันที่ 14 พฤษภาคม ค.ศ. 1948 เขาประกาศสถาปนาประเทศอิสราเอลอย่างเป็นทางการ และเป็นบุคคลแรกที่ลงนามคำประกาศอิสรภาพอิสราเอลที่เขามีส่วนช่วยเขียน ในสมัยของเบ็น-กูรีย็อน สงครามอาหรับ–อิสราเอล ค.ศ. 1948 พบการรวมตัวกันของกองกำลังติดอาวุธชาวยิวต่าง ๆ เข้าสู่กองกำลังป้องกันอิสราเอล (IDF) และการขับไล่กับอพยพหนีของประชากรอาหรับปาเลสไตน์ส่วนใหญ่ ภายหลังเขาเป็นที่รู้จักในฐานะ "บิดาผู้ก่อตั้งอิสราเอล" หลังสงคราม เบ็น-กูรีย็อนดำรงตำแหน่งนายกรัฐมนตรีคนแรกและรัฐมนตรีว่าการกระทรวงกลาโหมของอิสราเอล ในฐานะนายกรัฐมนตรี เขาช่วยสร้างสถาบันของรัฐ เป็นประธานในโครงการระดับชาติที่มุ่งพัฒนาประเทศ เขายังควบคุมการเข้ามาของผู้อพยพชาวยิว นโยบายต่างประเทศที่สำคัญของเขาคือการปรับปรุงความสัมพันธ์กับประเทศเยอรมนีตะวันตกผ่านข้อตกลงค่าปฏิกรรมสงคราม เพื่อชดเชยการยึดทรัพย์สินชาวยิวของพวกนาซีในช่วงฮอโลคอสต์

**อ้างอิง**

**แหล่งข้อมูลอื่น**
 id=684-  Special Report David Ben-Gurion BBC News-  "David Ben-Gurion (1886–1973)" Jewish Agency for Israel-  David Ben-Gurion's Personal Correspondence and Historical Documents Shapell Manuscript Foundation-  Annotated bibliography for David Ben-Gurion from the Alsos Digital Library for Nuclear Issues-  March 2011 Ben-Gurion and Tewfik Toubi finally meet (28 October 1966)-  David Ben-Gurion personal manuscripts- FID=pe/001449
หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2516
หมวดหมู่:ประธานาธิบดีอิสราเอล
หมวดหมู่:นายกรัฐมนตรีอิสราเอล
หมวดหมู่:รัฐมนตรีว่าการกระทรวงกลาโหมอิสราเอล
หมวดหมู่:ชาวยิวโปแลนด์
หมวดหมู่:ผู้นำในสงครามเย็น
แม่แบบ:Cl/doc

Category redirects here.  You may be looking for หมวดหมู่บำรุงรักษา
(or "category link") is used to display a category name as a link to the category.
It is a companion to tl, which serves the same purpose for templates.

**Example**
Category links can also be written as  giving :Category:Africa, or  giving Africa.

**See also**
 Lcs- tl- tlx- tlsp- ttl- ti- tic- tlt- tetl- แม่แบบลิงก์ภายใน
Cl
as:সাঁচ:Cl
be:Шаблон:Cl
bn:টেমপ্লেট:Cl
bxr:Template:Cl
cv:Шаблон:Cl
et:Mall:Cl
fa:الگو:Cl
jv:Cithakan:Cl
kab:Talɣa:C
kk:Үлгі:Cl
ky:Калып:Cl
map-bms:Cithakan:Cl
mhr:Кышкар:Cl
mk:Шаблон:Cl
my:Template:Cl
ne:ढाँचा:Cl
oc:Modèl:Cl
ja:Template:Cl
or:ଛାଞ୍ଚ:Cl
os:Шаблон:Cl
pt:Predefinição:Ligação para categoria
ru:Шаблон:Cl
sw:Kigezo:Cl
te:మూస:Cl
tr:Şablon:Cl
tt:Калып:Cl
uk:Шаблон:Cl
ur:سانچہ:Cl
แม่แบบ:Template link with subst/doc

is a variant of Tl for templates which should be substituted.

**Usage**


**Example**

**See also**
 tls this template - tl unsubstituted version- tlx with parameters, monospace font- tlsp substituted version, with parameters- tlsu for outside of the Template space, substituted, monospace font- tlsx substituted version, with parameters, monospace font- tlu for outside of the Template space, unsubstituted, monospace font- :Category:Internal link templates 

Tls
Tls

ar:قالب:نقا
fa:الگو:الگوج
ko:틀:풀기틀
pt:Predefinição:Lps
ro:Format:Fs
sl:Template:Tls
แม่แบบ:Disambiguation needed/doc

This tag is used on a link that needs to be improved because it goes to a disambiguation page. The tag is intended to be used only when an editor has tried to fix the link but not succeeded. Most links to disambiguation pages do not need this tag.
The tag automatically places the article into :Category:Articles with links needing disambiguation. Do not manually add articles to that category.
A date should be added, and will automatically place the article in a monthly subcategory of :Category:Articles with links needing disambiguation. If a date is not added, a bot will do so later.

**Usage**
renders:
 Article

**Redirects**
 Ambiguous link- Amblink- Disamb-link- Disambig needed- Disambiguate- Dn

**See also**
 Definition- Wikipedia:Disambiguation pages with links- Wikipedia:Disambiguation
ja:Template:要曖昧さ回避
ml:ഫലകം:Disambiguation needed
pt:Predefinição:Dn
ru:Шаблон:Ссылка на неоднозначность
ur:سانچہ:Dn
แม่แบบ:Ifsubst/doc

===Usage**
Meta template that returns the first parameter if evaluated during substitution, and the second parameter if evaluated during transclusion.Note that this template must be used in safesubst mode to work properly:


**See also**
 Issubst- Require subst- Substchecktop- Substcheckbottom
bn:টেমপ্লেট:Ifsubst
bs:Šablon:Ifsubst
en:Template:Ifsubst
gl:Modelo:Ifsubst
ja:Template:Ifsubst
km:ទំព័រគំរូ:Ifsubst
ml:ഫലകം:Ifsubst
ne:ढाँचा:Ifsubst
no:Mal:Ifsubst
or:ଛାଞ୍ଚ:Ifsubst
pt:Predefinição:Sesubst
ru:Шаблон:Ifsubst
si:සැකිල්ල:Ifsubst
simple:Template:Ifsubst
sl:Predloga:Ifsubst
ur:سانچہ:Ifsubst
vi:Bản mẫu:Ifsubst
แม่แบบ:Further/doc

* Different from Template:See, this template takes a single parameter of any length.- Use commas and joining words like "and" or "or" as separators.- Remember to wikilink the target pages; the template does not do it automatically.
Examples:- tlp|Further|Article 1, Article 2, and Article 3 →
ar:قالب:معلومات أكثر
pt:Predefinição:Mais informações
ro:Format:Informații suplimentare
ru:Шаблон:Further
หลิว ซงเหริน

หลิว ซงเหริน (จีนตัวเต็ม:  劉松仁, จีนตัวย่อ: 刘松仁, พินอิน: Liú Sōngrén; Damian Lau, Damian Lau Chung-yan) เป็นนักแสดงและผู้กำกับภาพยนตร์ชาวฮ่องกงที่มีชื่อเสียง โดยเฉพาะในยุคทศวรรษที่ 70 และ 80 เกิดเมื่อวันที่ 14 ตุลาคม ค.ศ. 1949 ที่ฮ่องกง หลิว ซงเหรินเข้าสู่แวดวงการแสดงเมื่อปี ค.ศ. 1971 กับทางสังกัด ATV และกับทาง TVB เมื่อปี ค.ศ. 1976 โดยมีชื่อเสียงมาจากการเล่นซีรีส์แนวกำลังภายในชุดต่าง ๆ เช่น ในบทของ เล็กเซียวหงส์ ในชุด หงส์ผงาดฟ้า, ฤทธิ์ดาบวงพระจันทร์, ศึกสองนางพญา, The Rise of the Great Wall หรือ จิ๋นซีฮ่องเต้ ในปี ค.ศ. 1986 คู่กับ หมีเซียะ ในบทของ จิงเคอ นักลอบสังหารจากแคว้นเยี่ยน,  Condor In September หรือ เหยี่ยวเดือนเก้า คู่กับ กู้ กวงจง และ เปาบุ้นจิ้น ขุนศึกตระกูลหยาง เป็นต้น

**ผลงานการแสดง**
Zu - Warriors from the Magic Mountain (1983)
*The Rise of the Great Wall (1986)
*Condor In September (1986)
*The Greed of Man (1992-ทั้ง 3 ภาค)
*The Great General (1994)
*State of Divinity (2000)
*The Heaven Sword and Dragon Saber (2000)
*Point of No Return (2003)
*Tianxia Diyi (2004)
*Hard Fate (2005)
*Eight Heroes (2006)
*The Drive of Life (2007)
*Three Kingdoms: Resurrection of the Dragon (2008-บทรับเชิญเป็น โจโฉ)
*14 Blades (2010)
*The Tale of the Royal Seamstress (2010)
*Scarlet Heart (2011)

**อ้างอิง**

**แหล่งข้อมูลอื่น**
 เว็บไซต์อย่างเป็นทางการส่วนตัว
หมวดหมู่:นักแสดงฮ่องกง
หมวดหมู่:ผู้กำกับภาพยนตร์ชาวฮ่องกง
กราสมาสเตอร์

เดสโซกราสมาสเตอร์ (Desso GrassMaster) เป็นพื้นผิวของสนามกีฬาที่ประกอบขึ้นจากพื้นหญ้าธรรมชาติผสมกับเส้นใยประดิษฐ์ โดยยิงหญ้าเทียมเส้นใยลึก 20 เซนติเมตร เป็นจำนวน 3% ของผิวสนาม เมื่อหญ้าเจริญเติบโตก็ผูกรากเข้ากับรากเทียมเส้นใย ผู้ออกแบบกล่าวว่า การออกแบบเพื่อสร้างความแข็งแกร่ง ในการช่วยยึดเกาะโครงสร้าง รวมทั้งช่วยในการระบายน้ำได้ดี ทำให้เล่นบนสนามได้ดีขึ้น ได้รับการพัฒนาและจดสิทธิบัตรโดย Desso Sports เมื่อปี ค.ศ. 1993 ปัจจุบันพื้นผิวนี้ได้รับการพัฒนาโดย Tarkett Sports หลังจากการเข้าครอบครอง Desso Sports และเปลี่ยนชื่อใหม่เป็นกราสมาสเตอร์
มีการใช้ผิวหญ้านี้ในฟุตบอลโลก 2010 ในแอฟริกาใต้ ติดตั้งที่สนามกีฬาอึมบอมเบลา และสนามกีฬาปีเตอร์โมกาบา และยังมีใช้ที่สนามกีฬาเวมบลีย์และสนามกีฬาทอตนัมฮอตสเปอร์ในประเทศอังกฤษ

**แหล่งข้อมูลอื่น**
  Desso GrassMasterfix-attempted=yes 
หมวดหมู่:อุปกรณ์ฟุตบอล
กลยุทธ์น่านน้ำสีคราม

กลยุทธ์น่านน้ำสีคราม (Blue Ocean Strategy) เป็นหนังสือเกี่ยวกับกลยุทธ์ทางธุรกิจ เขียนโดย W. Chan Kim และ Renée Mauborgne จากสถาบันกลยุทธ์น่านน้ำสีคราม (The Blue Ocean Strategy Institute) ที่อินซีด (INSEAD) ตีพิมพ์ครั้งแรกเมื่อ พ.ศ. 2548 หนังสือเล่มนี้กล่าวถึงความเชื่อของผู้เขียนว่า องค์การสามารถสร้างความเติบโตและผลกำไรในระดับสูง จากการก่อเกิดอุปสงค์ในช่องทางการตลาดที่ไร้การแข่งขัน ซึ่งเรียกว่า "น่านน้ำสีคราม" (blue ocean) มากกว่าจะไปแข่งขันตัวต่อตัว กับผู้จัดหาวัตถุดิบรายอื่นของลูกค้าที่รู้จักในอุตสาหกรรมที่มีอยู่แล้ว 

**ภาพรวม**
น่านน้ำสีแดง (red ocean) และ น่านน้ำสีคราม (blue ocean) เป็นอุปมาเชิงเปรียบเทียบที่อธิบายลักษณะของการแข่งขันในตลาด
น่านน้ำสีแดง หมายถึงอุตสาหกรรมทั้งหมดที่มีอยู่ในทุกวันนี้ คือพื้นที่ว่างในการตลาดที่รู้จัก (known market space) ในน่านน้ำสีแดง ขอบเขตของอุตสาหกรรมต่าง ๆ ถูกกำหนดขึ้นและเป็นที่ยอมรับ และมีกฎเกณฑ์แห่งเกมการแข่งขัน บริษัทต่างๆ ในกลุ่มนี้พยายามเอาชนะคู่แข่งขัน โดยการแก่งแย่งส่วนแบ่งอุปสงค์ของผลิตภัณฑ์หรือบริการที่มากกว่า เมื่อพื้นที่ว่างในการตลาดหนาแน่นมากขึ้น การคาดหวังต่อการเติบโตและผลกำไรจะลดลง ผลิตภัณฑ์จะกลายเป็นโภคภัณฑ์ (commodity) หรือไม่ก็สินค้าเฉพาะทาง (niche) และทำให้การแข่งขันในน่านน้ำเข้มข้นดุเดือดมากขึ้น จึงเป็นที่มาของวลีน่านน้ำสีแดง 
ในทางตรงข้าม น่านน้ำสีคราม หมายถึงอุตสาหกรรมทั้งหมดที่ยังไม่มีในทุกวันนี้ คือพื้นที่ว่างในการตลาดที่ยังไม่รู้จัก (unknown market space) เป็นการแข่งขันที่ยังไม่มีมลทิน ในน่านน้ำสีคราม อุปสงค์ถูกสร้างขึ้นแทนที่จะต้องแก่งแย่งแข่งขัน มีโอกาสเหลือเฟือสำหรับการเติบโตทั้งในด้านการเข้าสู่ตลาดและการแสวงหาผลกำไร การแข่งขันยังเป็นสิ่งที่อยู่นอกเหนือประเด็น เนื่องจากกฎเกณฑ์แห่งเกมการแข่งขันกำลังรอคอยที่จะถูกสร้างขึ้น น่านน้ำสีครามจึงเป็นการอุปมาช่องทางการตลาดที่มีศักยภาพกว้างกว่าและลึกกว่าซึ่งยังไม่เคยค้นพบมาก่อน 

**อ้างอิง**

**แหล่งข้อมูลอื่น**
  เว็บไซต์ทางการของหนังสือนี้-  คำวิจารณ์หนังสือนี้ date=2011-12-26 
หมวดหมู่:หนังสือธุรกิจ
ยาคูบู ไอเยกเบนี

ยาคูบู ไอเยกเบนี (Yakubu Aiyegbeni, เกิด 22 พฤศจิกายน ค.ศ. 1982) เป็นอดีตนักฟุตบอลชาวไนจีเรีย ตำแหน่งกองหน้า มีฉายาในวงการฟุตบอลอังกฤษว่า The Yak (มาจากชื่อ "ยาคูบู (Yakubu)" และหมายถึงจามรี) 
ยาคูบู ลงเล่นในพรีเมียร์ลีกไปกว่า 250 นัดให้กับสโมสรฟุตบอลพอร์ตสมัท, มิดเดิลส์เบรอ, เอฟเวอร์ตัน และ แบล็กเบิร์น โรเวอส์ โดยเขาเป็นนักฟุตบอลจากทวีปแอฟริกาที่ยิงประตูในพรีเมียร์ลีกได้มากที่สุดเป็นอันดับสองโดยทำได้ถึง 96 ประตู (เป็นรองเพียงดีดีเย ดรอกบา ที่ทำได้ 104 ประตู) 
นอกจากนี้เขาเป็นผู้ทำประตูสูงสุดเป็นอันดับ 3 ของทีมชาติไนจีเรีย และเคยลงแข่งในแอฟริกาคัพออฟเนชันส์นัดตัดสิน 4 ครั้ง และลงแข่งในฟุตบอลโลก 2010 และโอลิมปิกฤดูร้อน 2000

**อ้างอิง**
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวไนจีเรีย
หมวดหมู่:นักฟุตบอลในโอลิมปิกฤดูร้อน 2000
หมวดหมู่:กองหน้าฟุตบอล
หมวดหมู่:บุคคลจากรัฐเอโด
ขบวนการ 26 กรกฎาคม

ธงของขบวนการ 26 กรกฎาคม
ขบวนการ 26 กรกฎาคม (Movimiento 26 de Julio) เป็นองค์การปฏิวัติซึ่งวางแผนและนำโดยฟิเดล กัสโตร ซึ่งใน ค.ศ. 1959 ได้ล้มรัฐบาลฟุลเคนเซียว บาติสตาในประเทศคิวบา ขบวนการดังกล่าวสู้รบกับรัฐบาลบาติสตาทั้งในชนบทและในเมือง

**จุดกำเนิด**
ชื่อขบวนการ 26 กรกฎาคมมาจากการโจมตีอันล้มเหลวต่อค่ายทหารมองกาดา ศูนย์กองทัพในนครซันเตียโกเดกูบา เมื่อวันที่ 26 กรกฎาคม ค.ศ. 1953 ขบวนการดังกล่าวจัดตั้งขึ้นใหม่ในเม็กซิโกใน ค.ศ. 1955 โดยกลุ่มนักปฏิวัติลี้ภัย 82 คน (รวมทั้งฟิเดล กัสโตร, ราอุล กัสโตร น้องชาย, กามีโล เซียนฟวยโกส, อูเบร์ มาโตส และ เช เกบารา ชาวอาร์เจนตินา) งานของพวกเขาคือจัดตั้งกองโจรมีวินัยเพื่อล้มล้างระบอบบาติสตา

**บทบาทในการปฏิวัติคิวบา**
วันที่ 2 ธันวาคม ค.ศ. 1956 ทั้ง 82 คนขึ้นฝั่งในคิวบา หลังเดินทางมากับเรือกรันมาจากเบรากรุซ พร้อมที่จะจัดและนำการปฏิวัติ สัญญาณแรกไม่ดีสำหรับขบวนการ พวกเขาขึ้นฝั่งยามกลางวัน และถูกโจมตีโดยกองทัพอากาศคิวบา และมีผู้เสียชีวิตไปจำนวนมาก คณะขึ้นฝั่งแยกออกเป็นสองและเตร็ดเตร่หลงทางเป็นเวลาสองวัน เสบียงส่วนมากถูกทิ้งไว้ที่ที่ขึ้นฝั่ง พวกเขายังถูกหักหลังโดยชาวนาผู้นำทางในการซุ่มโจมตี ซึ่งสังหารมากกว่าตอนที่ขึ้นฝั่งเสียอีก บาติสตาประกาศอย่างผิด ๆ ว่าฟิเดล กัสโตรเสียชีวิตแล้ว ณ จุดนี้ จาก 82 คนที่โดยสารมากับเรือกรันมา มีเพียง 12 คนที่รวมกลุ่มกันใหม่ในเทือกเขาเซียร์รามาเอสตรา พวกเขาเผชิญกับกองทัพคิวบา เกบาราถูกยิงที่คอและหน้าอกระหว่างการสู้รบ แต่ไม่ได้รับบาดเจ็บสาหัส (เกบารา ผู้เรียนแพทย์มา ยังจ่ายปฐมพยาบาลต่อกองโจรที่ได้รับบาดเจ็บต่อไป) นี่เป็นขั้นเปิดของสงครามการปฏิวัติคิวบาซึ่งดำเนินไปอีกสองปี กระทั่งยุติลงในเดือนมกราคม ค.ศ. 1959 หลังบาติสตาหลบหนีออกจากคิวบาในวันสิ้นปีเมื่อกำลังของขบวนการเคลื่อนเข้าสู่กรุงอาบานา

**หลัง ค.ศ. 1959**
หลังยึดอำนาจแล้ว ฝ่ายต่อต้านบาติสตาและเสรีนิยมเข้าร่วมขบวนการ 26 กรกฎาคม ซึ่งสถาปนาการควบคุมเหนือคิวบา ขบวนการดังกล่าวเข้าร่วมกับหน่วยอื่นก่อตั้งเป็นสหพรรคการปฏิวัติสังคมนิยมคิวบา ซึ่งต่อมาเป็นพรรคคอมมิวนิสต์คิวบาใน ค.ศ. 1965 มีเพียงวงในของกัสโตรเท่านั้นที่ทราบแผนการเปลี่ยนแปลงขบวนการนี้ เมื่อทราบว่าคิวบาจะรับเอาระบบการเมืองและเศรษฐกิจอันเข้มงวดแบบมากซ์-เลนิน การต่อต้านจึงมีขึ้นไม่เพียงแต่สมาชิกพรรคที่ไม่เห็นด้วยเท่านั้น แต่ยังรวมถึงสหรัฐอเมริกาด้วยเช่นกัน ในเดือนเมษายน ค.ศ. 1961 กำลังชาวคิวบาพลัดถิ่นและผู้คัดค้านซึ่งได้รับการฝึกจากซีไอเอ ลงมือในการรุกรานอ่าวหมูที่ประสบความล้มเหลวต่อรัฐบาลกัสโตร
ธงขบวนการ 26 กรกฎาคมนี้อยู่บนไหล่ของเครื่องแบบทหารคิวบา และยังคงใช้เป็นสัญลักษณ์ของการปฏิวัติคิวบา

**อ้างอิง**
หมวดหมู่:ลัทธิคอมมิวนิสต์
หมวดหมู่:การปฏิวัติคิวบา
หมวดหมู่:ฟิเดล กัสโตร
หมวดหมู่:เช เกบารา
วงศ์งูก้นขบ

วงศ์งูก้นขบ (Pipe snakes) เป็นวงศ์ของงูไม่มีพิษวงศ์หนึ่ง ใช้ชื่อวงศ์ว่า Cylindrophiidae ซึ่งในวงศ์นี้มีเพียงสกุลเดียว คือ Cylindrophis
มีรูปร่างโดยรวม คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารีมีฟันหรือไม่มีฟัน มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว มีปอดข้างซ้ายแต่มีขนาดเล็ก มีท่อนำไข่ทั้งสองข้างเจริญเท่ากัน
มีรูปร่างกลมและลำตัวใหญ่ มีความยาวตั้งแต่ 30-90 เซนติเมตร หางสั้นและปรับปรุงให้ส่วนหางแลดูคล้ายส่วนหัว รวมทั้งมีพฤติกรรมใช้หางเพื่อป้องกันตัวจากผู้คุกคามตลอดจนมีพฤติกรรมแสร้งตาย เมื่อถูกคุกคาม เกล็ดบริเวณใต้หางขยายเป็นแผ่นแข็งใหญ่เหมือนกับเกล็ดใต้หางของูวงศ์ Uropeltidae แต่พื้นผิวของตัวเกล็ดเรียบ มีลักษณะเป็นมันเงาวาว เกล็ดด้านท้องใหญ่กว่าเกล็ดด้านหลังเล็กน้อย อาศัยอยู่ในโพรงดินในพื้นที่ทั่วไปทั้งในป่าและพื้นที่ทำการเกษตรที่มีดินร่วนซุยและชุ่มชื้น หากินในเวลากลางคืนบนพื้นผิวดิน กินทั้งสัตว์ไม่มีกระดูกสันหลัง ได้แก่ ไส้เดือน และสัตว์มีกระดูกสันหลัง ได้แก่ ปลาไหล และงูด้วยกันชนิดอื่น ออกลูกเป็นตัว
ในปัจจุบันจำแนกเป็น 10 ชนิด (ดูในตาราง) พบกระจายพันธุ์ตั้งแต่ศรีลังกาจนถึงเอเชียตะวันออกเฉียงใต้และหมู่เกาะอินดีสตะวันออกและหมู่เกาะฟิลิปปินส์ ในประเทศไทยมีงูในวงศ์นี้เพียงชนิดเดียว คือ งูก้นขบ (C. ruffus)

**อ้างอิง**

**แหล่งข้อมูลอื่น**
หมวดหมู่:งู
หมวดหมู่:วงศ์งูก้นขบ
หมวดหมู่:การปฏิวัติคิวบา

หมวดหมู่:ประวัติศาสตร์คิวบา
หมวดหมู่:สาธารณรัฐคิวบา (ค.ศ. 1902–1959)
หมวดหมู่:การปฏิวัติแบ่งตามประเทศ
หมวดหมู่:การปฏิวัติคอมมิวนิสต์
หมวดหมู่:หมวดหมู่ตั้งตามชื่อสงคราม
สตาดีโอเดลเลอัลปี

สตาดีโอเดลเลอัลปี (Stadio delle Alpi) เป็นสนามฟุตบอล สนามกรีฑา ที่เมืองตูริน ประเทศอิตาลี เป็นสนามเหย้าของทั้งสโมสรฟุตบอลยูเวนตุสและสโมสรฟุตบอลโตรีโน ระหว่างปี ค.ศ. 1990 ถึง 2006 ชื่อของสนามหมายถึง สนามกีฬาแห่งเทือกเขาเอลป์ สนามกีฬาถูกรื้อถอน (ทั้งสองสโมสรใช้สนามกีฬาเหย้า ที่สนามปรับปรุงใหม่ สตาดีโอโอลิมปีโก) และสนามกีฬาแห่งใหม่เรียกว่า สนามกีฬายูเวนตุส เปิดใหม่ในปี ค.ศ. 2011 สถานที่เดิม
สนามกีฬาออกแบบโดย สตูดิโอ ฮัตเตอร์ เดิมสร้างไว้สำหรับการแข่งขันฟุตบอลโลก 1990 สนามมีความจุ  69,041 คน แต่หลังฟีฟ่าออกกฎ ทำให้สนามจุได้เหลือ 67,229 คน

**อ้างอิง**
หมวดหมู่:สนามกีฬาในประเทศอิตาลี
หมวดหมู่:สนามกีฬาฟุตบอลโลก 1990
งูกระด้าง

งูกระด้าง (Erpeton tentaculatum) เป็นงูพิษอ่อนชนิดหนึ่ง อยู่ในวงศ์งูน้ำ (Homalopsidae) ซึ่งจัดเป็นเพียงชนิดเดียวเท่านั้นที่อยู่ในสกุล Erpeton

**ลักษณะ**
ภาพ:Erpeton tentaculatum in Pata Zoo 1.jpg|thumb|left|งูกระด้างที่สวนสัตว์พาต้า
งูกระด้าง มีลำตัวสีน้ำตาลและดำ หรือบางครั้งจะพบมีสีสันที่หลากหลายมากกว่านี้ แต่ก็จะเป็นไปในกลุ่มสีที่แฝงตัวเข้ากับธรรมชาติได้ มีส่วนหัวเป็นรูปสี่เหลี่ยมแบน มีจุดเด่นที่สังเกตได้ชัด คือ มีอวัยวะที่คล้ายหนวดสั้นหุ้มด้วยเกล็ดเล็ก ๆ อยู่ 2 เส้น
มีความยาวเต็มที่ประมาณ 50–90 เซนติเมตร อาศัยอยู่ตามแหล่งน้ำในธรรมชาติต่าง ๆ รวมทั้งในนาข้าว หรือกระทั่งในแหล่งน้ำกร่อยหรือน้ำเค็มด้วย เป็นงูที่มีลักษณะแปลก คือ เมื่อถูกรบกวนหรือถูกจับจะทำตัวแข็งทื่อคล้ายกิ่งไม้ จึงเป็นที่มาของชื่อเรียกว่า "งูกระด้าง"
จากความแปลกประหลาดและไม่เป็นอันตรายนี้ อีกทั้งยังเป็นงูที่หาได้มายาก ราคาจึงไม่แพง ทำให้งูกระด้างเป็นที่นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยสามารถเลี้ยงได้ในตู้ปลา โดยการจัดสภาพแวดล้อมในที่เลี้ยงให้เลียนแบบธรรมชาติ โดยใส่น้ำเพียงตื้น ๆ ให้งูพออาศัยและใช้กิ่งไม้หรือขอนไม้วางไว้ เพื่อให้งูเกาะเกี่ยวได้ ให้อาหารโดยใช้ลูกปลาขนาดเล็กที่ว่ายน้ำช้า เช่น ปลากัด, ปลาสอด และปลาหางนกยูง เป็นต้น
ซึ่งในแวดวงสัตว์เลี้ยง บางครั้งจะมีภาษาเฉพาะเรียกงูกระด้างว่า "งูอะโรวาน่า" อันเนื่องจากหนวด 2 เส้นนี้ที่แลดูคล้ายหนวดของปลาอะโรวาน่า

**ถิ่นที่อยู่**
แพร่กระจายพันธุ์ทั่วไปในภูมิภาคเอเชียอาคเนย์ เป็นงูที่มีพิษอ่อนมาก ไม่ปรากฏว่าพิษจะสามารถทำอันตรายมนุษย์ได้ หากินในเวลากลางคืน โดยจับปลาขนาดเล็กกินเป็นอาหาร

**อ้างอิง**

**แหล่งข้อมูลอื่น**
หมวดหมู่:วงศ์งูพิษเขี้ยวหลัง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศเวียดนาม
บูตเซกเตอร์

บูตเซกเตอร์ เป็นส่วนที่อยู่ในฮาร์ดดิสก์ ฟลอปปีดิสก์ แผ่นออปติคอล หรืออื่น ๆ เป็นอุปกรณ์จัดเก็บข้อมูลที่มีรหัสเครื่องจะโหลดลงในหน่วยความจำหลัก (RAM) โดยระบบคอมพิวเตอร์ในเฟิร์มแวร์ บรรจุโปรแกรมสำหรับดาวน์โหลดโหลดระบบปฏิบัติการ
หมวดหมู่:ไบออส
หมวดหมู่:ระบบไฟล์คอมพิวเตอร์
ไอคอน (คอมพิวเตอร์)

ไอคอน เป็นรูปภาพที่แสดงบนหน้าจอคอมพิวเตอร์และใช้ในการสำรวจระบบคอมพิวเตอร์หรืออุปกรณ์มือถือ ไอคอนเป็นภาพขนาดเล็กหรือสัญลักษณ์ที่ให้บริการเป็นอย่างรวดเร็ว
หมวดหมู่:ส่วนต่อประสานกราฟิกกับผู้ใช้
วิกิพีเดีย:การเลือกตั้งคณะอนุญาโตตุลาการ ธันวาคม 2554/แต่งตั้ง

โดยพิจารณาว่าผู้สมัครทั้งหมดผ่านเกณฑ์การแต่งตั้ง รวมทั้งได้ระบุตนต่อมูลนิธิแล้ว เพื่อรับรองการเลือกตั้งอนุญาโตตุลาการครั้งนี้ ข้าพเจ้าขอแต่งตั้งให้คุณ Octahedron80, Tmd, B20180, Pongsak_ksm และ Taweetham ดำรงตำแหน่งอนุญาโตตุลาการเป็นวาระสองปี เริ่มตั้งแต่วันที่ 1 มกราคม พ.ศ. 2555 
ข้าพเจ้าขอให้อนุญาโตตุลาการที่ได้รับเลือกตั้งทุกคนปฏิบัติหน้าที่อย่างมีจริยธรรมแห่งอนุญาโตตุลาการ และอย่างมุมานะจนสะสางกรณีพิพาทสำเร็จ ตลอดจนไม่ขลาดต่ออุปสรรคทั้งปวง
 ลงชื่อ
# --Horus | พูดคุย 23:04, 1 มกราคม 2555 (ICT)
# --∫G′(∞)dx 23:07, 1 มกราคม 2555 (ICT)
# --Sasakubo1717 23:51, 1 มกราคม 2555 (ICT)
# --~phenoCALYPSE~ 09:32, 2 มกราคม 2555 (ICT)
# --Poonyo 15:04, 2 มกราคม 2555 (ICT)
# --Panyatham  15:06, 2 มกราคม 2555 (ICT)
# --N.M. | พูดคุย 20:12, 2 มกราคม 2555 (ICT)
# --Dora1999 (First) 21:54, 2 มกราคม 2555 (ICT)
# --Mda 22:33, 2 มกราคม 2555 (ICT)
# --Tinuviel | พูดคุย 100px 23:06, 2 มกราคม 2555 (ICT)
#--Robosorne
# --Yuktanan 12:49, 4 มกราคม 2555 (ICT)
#--Chale yan 16:30, 4 มกราคม 2555 (ICT)
#--Lerdsuwa 01:24, 5 มกราคม 2555 (ICT)
#--Pond101038 |   21:25, 7 มกราคม 2555 (ICT)
#--Pastman |   19:46, 8 มกราคม 2555 (ICT)
#--Saeng Petchchai 23:44, 9 มกราคม 2555 (ICT)
#----DoLKuNG 20:20, 12 มกราคม 2555 (ICT)
#--PAHs 19:53, 13 มกราคม 2555 (ICT)
# --lux2545 18:25, 27 มกราคม 2555 (ICT)
# -- walkeremp 18:55, 19 กุมภาพันธ์ 2555 (ICT)
หมวดหมู่:การเลือกตั้งคณะอนุญาโตตุลาการวิกิพีเดีย 2554
ภาษามรู

ชาวมรูอาศัยในบริเวณตอนล่างทางขวามือของแผนที่บังกลาเทศ 
ภาษามรู (Mru language) หรือภาษามารู ภาษามูรุง มีผู้พูดทั้งหมด 51,230 คน พบในบังกลาเทศ 30,000 คน (พ.ศ. 2550) ในตำบลบันดัรบัน พบในอินเดีย 1,230 คน (พ.ศ. 2524) ในรัฐเบงกอลตะวันตก พบในพม่า 20,000 คน (พ.ศ. 2542) ในรัฐยะไข่ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขามรู รากศัพท์ใกล้เคียงกับภาษาชีนสำเนียงมโร 13% เรียงประโยคแบบประธาน-กริยา-กรรม เขียนด้วยอักษรละติน เป็นภาษาที่มีความเสี่ยงที่จะเป็นภาษาตาย 
ภาษานี้เป็นภาษาหนึ่งในภาษากลุ่มทิเบต-พม่าที่จัดจำแนกได้ยาก เป็นภาษาที่อยู่ระหว่างภาษาพม่า ภาษาเมยเทยในอินเดีย และยังใกล้เคียงกับภาษาชีน  แม้ว่าจะเคยจัดจำแนกเป็นส่วนหนึ่งของภาษาชีน แต่ภาษามรูก็มีความใกล้ชิดกับกลุ่มภาษาพม่า-โลโลในระดับหนึ่ง  ทางยูเนสโกจัดให้ภาษานี้อยู่ในกลุ่มภาษาที่ "ใกล้สูญหายอย่างมาก"

**อ้างอิง**
 Ebersole, Harold. 1996. The Mru Language: A preliminary grammatical sketch. Ms.- Peterson, David A.,  "Where does Mru fit into Tibeto-Burman?", The 42nd International Conference on Sino-Tibetan Languages and Linguistics (ICSTLL 42), November 2009, Payap University, Chiangmai, Thailand. Cf. p. 14.- Rashel, Md Mostafa (2009). " Morphosyntactic Analysis of Mro Language." Dhaka University Journal of Linguistics, Vol, 2, No, 3, February 2009, 141–160.

**อ่านเพิ่ม**
 Clifton, John M. 2009.  "Orthography development as an ongoing collaborative process: lessons from Bangladesh". 1st International Conference on Language Documentation and Conservation (ICLDC)-  Mru word list (Luce 1985)-  Mru word list (Matisoff 1987)
*https://aksharamukha.appspot.com/describe/Mro Many languages able translate to Mro language.
*https://keymanweb.com/?_ga=2.244017925.1829076129.1590300131-764973306.1590300131 Used to example for Mro keyboard font.
หมวดหมู่:ภาษาในประเทศพม่า
หมวดหมู่:ภาษาในประเทศอินเดีย
หมวดหมู่:ภาษาในประเทศบังกลาเทศ
ไมเคิล เทรวิโน

ไมเคิล เทรวิโน (Michael Trevino) เกิดเมื่อวันที่ 25 มกราคม ค.ศ. 1985 ที่มอนเตเบลโล รัฐแคลิฟอร์เนีย เป็นนักแสดงชาวอเมริกัน เป็นที่รู้จักจากบทบาท ไทเลอร์ ล็อกวูด จากซีรีส์ช่อง ซีดับเบิลยูเรื่อง  The Vampire Diaries
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
แม่แบบ:เหตุการณ์ปัจจุบัน/2555 มกราคม 9

กฎหมาย- ศาลมาเลเซียตัดสินให้อันวาร์ อิบราฮิมพ้นผิดในคดีร่วมเพศผู้ช่วยชายทางทวารหนัก เพราะหลักฐานไม่น่าเชื่อถือ  (ไทยรัฐ)
}
เฌอแตม.. มัวนงปลูว์

เฌอแตม... มัวนงปลูว์ (Je t'aime... moi non plus; I love you… nor do I) เพลงร้องคู่ภาษาฝรั่งเศสที่แต่งโดยเซร์ช เกนสบูร์ (Serge Gainsbourg) ขับร้องโดยเกนสบูร์ คู่กับเจน เบอร์กิน แฟนสาวของเขา บันทึกเสียงวางจำหน่ายในปี ค.ศ. 1969 และขึ้นถึงอันดับหนึ่งชาร์ตซิงเกิลแห่งสหราชอาณาจักรและสวิตเซอร์แลนด์ แต่เพลงนี้ถูกห้ามเปิดออกอากาศในหลายประเทศ ทั้งในสเปน สวีเดน บราซิล อังกฤษ โปรตุเกส อิตาลี  ห้ามออกอากาศในฝรั่งเศสก่อนเวลา 23.00 น. และถูกจำกัดการออกอากาศในสหรัฐอเมริกา เนื่องจากในเพลงมีท่อนหนึ่งเป็นเสียงครางของนักร้องหญิง ขณะถึงจุดสุดยอด
เกนสบูร์แต่งเพลงนี้ในปี ค.ศ. 1967 เพื่อร้องและบันทึกเสียงคู่กับบรีฌิต บาร์โด คู่รักของเขาในขณะนั้น แต่เมื่อข่าวนี้แพร่ออกไป กุนเทอร์ ซาชส์ สามีชาวเยอรมันของบาร์โดโกรธมากและพยายามขัดขวางไม่ให้ซิงเกิลนี้ออกวางจำหน่าย  ซิงเกิลนี้ได้วางจำหน่ายในภายหลัง ในปี ค.ศ. 1986  เมื่อเกนสบูร์หันมาคบกับเจน เบอร์กิน ที่เพิ่งหย่าขาดจากจอห์น แบร์รี ก็ขอให้เธอบันทึกเสียงเพลงนี้คู่กับเขา โดยร้องเสียงสูงขึ้นกว่าฉบับของบาร์โดหนึ่งออกเตฟ 

**อ้างอิง**
หมวดหมู่:ซิงเกิลในปี พ.ศ. 2521
หมวดหมู่:เพลงภาษาฝรั่งเศส
หมวดหมู่:ซิงเกิลในปี พ.ศ. 2512
หมวดหมู่:เพลงร้องคู่
หมวดหมู่:ซิงเกิลอันดับ_1_ในชาร์ตซิงเกิลแห่งสหราชอาณาจักร
หมวดหมู่:เพลงของดอนนา ซัมเมอร์
หมวดหมู่:เพลงของเซร์ช เกนสบูร์
เจ้าหน้าที่ป่าไม้

เจ้าหน้าที่ป่าไม้ เป็นผู้ประกอบกิจทางวนศาสตร์ ซึ่งเป็นศาสตร์ ศิลป์และวิชาชีพในการจัดการป่าไม้ เจ้าหน้าที่ป่าไม้มีส่วนร่วมกับกิจกรรมหลายประเภท ทั้งการทำไม้ซุง การฟื้นฟูระบบนิเวศและการจัดการพื้นที่คุ้มครอง เจ้าหน้าที่ป่าไม้จัดการป่าไม้เพื่อวัตถุประสงค์ต่าง ๆ ทั้งการสกัดวัตถุดิบโดยตรง สันทนาการนอกอาคาร การอนุรักษ์ การล่าสัตว์และความงาม การจัดการป่าไม้ที่กำลังอุบัติขึ้นมีทั้งเพื่อความหลากหลายทางชีวภาพ การแยกคาร์บอนและคุณภาพอากาศ 
แม้หลายคนสับสนบทบาทของเจ้าหน้าที่ป่าไม้กับของคนตัดไม้ แต่เจ้าหน้าที่ป่าไม้ส่วนใหญ่มิได้สนใจเฉพาะการทำไม้ซุงเท่านั้น แต่ยังสนใจการจัดการป่าไม้อย่างยั่งยืน เพื่อ "จัดหาสินค้าดีที่สุดในปริมาณมากที่สุดในระยะยาว"
หมวดหมู่:อาชีพ
การทำไม้

ไฟล์:Felling a gumtree c1884-1917 Powerhouse Museum.jpg|thumb|เถ้าภูเขา (Eucalyptus regnans) กำลังถูกโค่นในออสเตรเลีย
การทำไม้ (logging) เป็นการตัด ขัด แปรรูปและลำเลียงต้นไม้หรือไม้ซุงขึ้นรถบรรทุก
ในทางวนศาสตร์ คำนี้บางครั้งใช้ในความหมายแคบ หมายถึงการเคลื่อนไม้จากตอไปยังสถานที่อื่นนอกป่า โดยมักเป็นโรงเลื่อยหรือโรงตัดไม้ อย่างไรก็ดี ในการใช้โดยทั่วไป คำนี้อาจใช้เพื่อระบุขอบเขตของกิจกรรมทางวนศาสตร์หรือวนวัฒนา
การทำไม้ผิดกฎหมายในทางวนศาสตร์นั้นอาจเรียกว่า การลักไม้ ซึ่งยังสามารถหมายถึง การทำ ขนส่ง ซื้อหรือขายไม้โดยละเมิดกฎหมาย ขั้นตอนการทำนั้นอาจผิดกฎหมาย รวมถึงใช้วิธีการฉ้อฉลในการเข้าถึงป่าไม้ การสกัดโดยไม่ได้รับอนุญาตหรือจากพื้นที่คุ้มครอง การตัดสปีชีส์คุ้มครอง หรือการสกัดไม้เกินขอบเขตที่ตกลงกันไว้
ในความหมายทั่วไป สิ่งที่บางครั้งเรียกว่า การถางป่า (clearcutting) ไม่ถูกมองว่าเป็นการทำไม้ประเภทหนึ่งเสมอไป แต่เป็นวิธีการทำหรือวนวัฒนา ในอุตสาหกรรมผลิตภัณฑ์ป่าไม้ บริษัททำไม้อาจถูกเรียกว่าเป็น ผู้ทำสัญญาทำไม้
การตัดไม้เฉพาะที่มีมูลค่าสูงและทิ้งไม้ที่มีมูลค่าต่ำกว่า โดยมักเป็นต้นที่เป็นโรคหรือผิดรูปผิดส่วน มักเรียกว่าเป็น การเลือกชั้นคุณภาพสูง (high grading) บางครั้งเรียก การทำไม้ระบบเลือกตัด (selective logging) และมักสับสนกับการเลือกตัด (selection cutting) การปฏิบัติจัดการขึ้นกับการทำสัดส่วนต้นไม้
การทำไม้มักเรียกเป็นการทำไม้ป่าไม้เหนือพื้นดิน ป่าไม้น้ำท่วมมีอยู่บนพื้นที่ซึ่งถูกน้ำท่วมเพราะการสร้างเขื่อน ต้นไม้เหล่านี้ทำโดยการทำไม้ใต้น้ำหรือโดยการลดอ่างเก็บน้ำที่กล่าวถึง

**อ้างอิง**
การทำไม้
หมวดหมู่:วนศาสตร์
หมวดหมู่:วนศาสตร์

หมวดหมู่:ป่า
หมวดหมู่:เกษตรกรรม
หมวดหมู่:วิทยาศาสตร์ประยุกต์
หมวดหมู่:การจัดการที่ดิน
eo:Kategorio:Arbaristiko
uk:Категорія:Лісівництво
แม่น้ำเอโดะ

ไฟล์:EdoGawa2004.jpg|thumb|แม่น้ำเอโดะช่วงไหลผ่านเมืองนางาเรยามะ จังหวัดชิบะ
แม่น้ำเอโดะ (Edogawa) ชื่อเดิมแม่น้ำฟูโตะ (Futogawa) เป็นแม่น้ำในภูมิภาคคันโตของญี่ปุ่น แยกมาจากแม่น้ำโทเนะทางตอนเหนือของเมืองนาริตะ ไหลผ่าน จังหวัดอิบารากิ จังหวัดชิบะ จังหวัดไซตามะ กรุงโตเกียว และไหลลงสู่ทะเลที่อ่าวโตเกียว มีความยาวทั้งสิ้น 59.5 กิโลเมตร เป็นเส้นแบ่งเขตจังหวัดชิบะ โตเกียว ไซตามะ
ราวปี ค.ศ. 1654 ในยุคของรัฐบาลโชกุนโทกูงาวะ ได้ทำการขุดแยกแม่น้ำสายนี้ออกมาจากแม่น้ำโทเนะ เพื่อช่วยแก้ปัญหาน้ำท่วมเมืองเอโดะซึ่งเป็นศูนย์กลางอำนาจของฝ่ายโชกุน แม่น้ำเอโดะมีความสำคัญทางด้านการขนส่งสินค้า จนถึงยุคศตวรรษที่ 20 จึงถูกลดความสำคัญด้านการขนส่งลงเนื่องจากการคมนาคมทางบกในภูมิภาคแห่งนี้เข้ามาทดแทน เช่น ถนน รถไฟ 
ในปัจจุบันแม่น้ำเอโดะ เป็นแม่น้ำสายสำคัญในการระบายน้ำจากครัวเรือนของกรุงโตเกียวออกสู่ทะเล โตเกียวดิสนีย์แลนด์สถานที่ท่องเที่ยวระดับโลกก็ตั้งอยู่บริเวณปากแม่น้ำเอโดะ 

**อ้างอิง**

**แหล่งข้อมูลอื่น**
  ภาพแม่น้ำเอโดะ date=2012-01-19 
เอโดะ
เอโดะ
เอโดะ
เอโดะ
หมวดหมู่:สันนิบาตชาติ

หมวดหมู่:ความสัมพันธ์ระหว่างประเทศในคริสต์ศตวรรษที่ 20
หมวดหมู่:ผลที่ตามมาหลังสงครามโลกครั้งที่หนึ่ง
หมวดหมู่:ความสัมพันธ์ระหว่างประเทศ
หมวดหมู่:องค์การระหว่างรัฐบาล
หมวดหมู่:สมัยระหว่างสงคราม
มัสกีนาดา

มัชคีนาดะ (Mas que Nada) เป็นเพลงบอสซาโนวาของฌอร์ฌี เบย์ นักดนตรีชาวบราซิล แต่งและบันทึกเสียงครั้งแรกในปี ค.ศ. 1963 ในอัลบัม "Samba Esquema Novo" (1963) เพลงนี้นำมาบันทึกเสียงใหม่ในปี ค.ศ. 1966 โดยเซอร์จิโอ เมนเดส ร่วมกับวง Brazil'66 ขึ้นถึงอันดับ 47 ชาร์ตเพลงป็อป และอันดับ 4 ชาร์ตเพลงอีซีลิสนิงของนิตยสารบิลบอร์ด กลายเป็นเพลงประจำตัวของเมนเดส 
ในปี ค.ศ. 2006 เมนเดสนำเพลงนี้มาบันทึกเสียงใหม่ในแบบฮิปฮอป ร่วมกับแบล็กอายด์พีส์ โดยมี Gracinha Leporace ภรรยาของเมนเดสร่วมขับร้องด้วย เพลงฉบับนี้ขึ้นถึงอันดับหนึ่งในเนเธอร์แลนด์ และอันดับ 6 ชาร์ตซิงเกิลแห่งสหราชอาณาจักร
วลี mas, que nada ("but, that is nothing") เป็นสแลงภาษาโปรตุเกสแบบบราซิล มีความหมายว่า "ไม่ต้องกังวล" หรือ "อย่าพยายามหาเหตุผลให้กับตัวเอง" หรือ "ไม่เป็นไร". 

**อ้างอิง**
หมวดหมู่:ซิงเกิลในปี พ.ศ. 2509
หมวดหมู่:ซิงเกิลในปี พ.ศ. 2549
หมวดหมู่:เพลงบราซิล
หมวดหมู่:ดนตรีบอสซาโนวา
หมวดหมู่:เพลงภาษาโปรตุเกส
หมวดหมู่:เพลงของแบล็กอายด์พีส์
เฉิน คุน

เฉินคุน (Aloys Chen, Chen Kun; 陈坤; พินอิน: Chén Kūn) นักแสดงและนักร้องชายที่มีชื่อเสียงชาวจีน เกิดเมื่อวันที่ 4 กุมภาพันธ์ ค.ศ. 1976 ที่เมืองฉงชิ่ง ประเทศจีน
เฉินคุนเป็นลูกชายคนโตของครอบครัวชาวฮั่น มีน้องชายอีก 2 คน จบการศึกษาจากวิทยาลัยภาพยนตร์ปักกิ่งเมื่อปี ค.ศ. 2000 โดยเข้าศึกษาเมื่อปี ค.ศ. 1996 โดยมีเพื่อนร่วมรุ่น คือ เจ้า เวย และหวง เสี่ยวหมิง
เฉินคุนเริ่มมีผลงานในวงการบันเทิง ด้วยการเป็นนักร้องในวงดนตรีตงฟางขณะที่กำลังเรียนอยู่ ซึ่งในตอนนั้นต้องฝึกซ้อมอย่างหนัก เพื่อดิ้นรนให้ใช้ชีวิตอยู่ได้ในเมืองหลวงอย่างปักกิ่ง ให้ได้ เนื่องจากมาจากครอบครัวที่ยากจน ขณะที่เรียนระดับมัธยมอยู่ ก็ต้องทำงานพิเศษเพื่อช่วยเหลือความเป็นอยู่ของคนในครอบครัว
เริ่มมีผลงานจริง ๆ ในปี ค.ศ. 1999 จากการแสดงภาพยนตร์เรื่อง National Anthem พร้อมกับมีผลงานเพลงตามมาด้วยกันอีก 3 ชุด จนถึงปี ค.ศ. 2008 ในแบบแมนโดป็อป
ในปี ค.ศ. 2008 ได้มีโอกาสแสดงในบทของ แม่ทัพหวังเซิง จากภาพยนตร์แฟนตาซีฟอร์มใหญ่ Painted Skin ซึ่งเป็นบทนำตัวหนึ่งในเรื่อง จากนั้นก็ได้มีโอกาสแสดงในบทสำคัญ ๆ และบทประกอบจากภาพยนตร์เรื่องดังอีกหลาย ๆ เรื่อง เช่น Mulan ในปี ค.ศ. 2009, The Founding of a Republic ในปีเดียวกัน, Let the Bullets Fly, The Founding of a Party และ Flying Swords of Dragon Gate ในปี ค.ศ. 2011  

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 1179512-  เว็บไซต์อย่างเป็นทางการ -  เว็บบล็อก 
หมวดหมู่:นักแสดงจีน
หมวดหมู่:นักร้องจีน
หมวดหมู่:บุคคลจากฉงชิ่ง
ดีแลน โอไบรอัน

ดีแลน โอไบรอัน (Dylan O'Brien) เกิดเมื่อวันที่ 26 สิงหาคม ค.ศ. 1991 เป็นนักแสดงชาวอเมริกัน เกิดที่นครนิวยอร์ก เติบโตที่สปริงฟีลด์ทาวน์ชิป ยูเนียนเคาน์ตี รัฐนิวเจอร์ซีย์ ก่อนที่จะย้ายกับครอบครัวไปอยู่ที่เฮอร์โมซาบีช รัฐแคลิฟอร์เนีย เมื่ออายุ 12 ปี ในเดือนกรกฎาคม ค.ศ. 2011 เขาร่วมแสดงในซีรีส์ช่องเอ็มทีวี เรื่อง  Teen Wolf เขายังร่วมแสดงในภาพยนตร์เรื่อง High Road แสดงคู่กับลิซซี แคปลัน และแสดงในภาพยนตร์เรื่อง  The First Time กำกับโดยจอน แคสแดน และในปี 2557 เขาได้รับบทพระเอกใน เมซ รันเนอร์ รับบทเป็น โทมัส

**อ้างอิง**

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักดนตรีชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายสเปน
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากรัฐนิวยอร์ก
เบนินซิตี

เบนินซิตี (Benin City) เป็นเมืองหลวงของรัฐเอโด ประเทศไนจีเรีย ทางตอนใต้ของประเทศ มีประชากรราว 1,147,188 คน (ค.ศ. 2006) อยู่ห่างจากแม่น้ำเบนินราว 25 ไมล์ทางทิศเหนือ เมืองเป็นศูนย์กลางแปรรูปยางพาราของประเทศ และมีอุตสาหกรรมน้ำมันปาล์ม

**อ้างอิง**
บเบนินซิตี
การย่อยสลายด้วยแสง

ไฟล์:Indonesia-sodis-gross.jpg|thumb|right|โซดิสเป็นการย่อยสลายด้วยแสงแบบหนึ่ง
การย่อยสลายด้วยแสง (photodegradation) เป็นการแตกของโมเลกุลที่เกิดจากการดูดซับโฟตอน ที่มาจากความยาวคลื่นของแสงอาทิตย์ เช่นรังสีอินฟราเรด แสงที่ตามองเห็น และรังสีอัลตราไวโอเลต รูปแบบของอนุภาครังสีชนิดอื่นๆอาจทำให้เกิดการย่อยสลายด้วยแสงได้ การย่อยสลายด้วยแสงนี้รวมถึงการสลายตัวของสารที่มีโครงสร้างขนาดใหญ่ไปเป็นสารที่มีโครงสร้างโมเลกุลขนาดเล็กกว่า การเปลี่ยนรูปโมเลกุลไปอยู่ในสภาพที่เปลี่ยนแปลงกลับเป็นอย่างเดิมไม่ได้ เช่น การเสียสภาพของโปรตีน และการเติมอะตอมบางชนิดเข้าในโมเลกุล ตัวอย่างที่เห็นได้โดยทั่วไปคือการกำจัดของเสียในน้ำดื่มหรือน้ำเสียด้วยแสงแดด
หมวดหมู่:ปฏิกิริยาเคมี
นักโภชนาการ

นักโภชนาการ (nutritionist) เป็นบุคคลผู้ให้คำแนะนำว่าด้วยสาระของผลกระทบอาหารและสารอาหารต่อสุขภาพ มีคำเรียกอาชีพดังกล่าวแตกต่างกันไปในแต่ละประเทศ สภาพการจ้างงานและบริบท ตัวอย่างมีทั้ง นักวิทยาศาสตร์สารอาหาร นักโภชนาการสาธารณสุข นักกำหนดอาหาร-นักโภชนาการ นักโภชนาการคลินิก และนักโภชนาการกีฬา
บ้างใช้คำว่า "นักกำหนดอาหาร" (dietitian) กับ "นักโภชนาการ" ว่ามีพื้นฐานใช้แทนกันได้ อย่างไรก็ดี ในหลายประเทศและเขตอำนาจ ชื่อ "นักโภชนาการ" ไม่อยู่ใต้บังคับแห่งระเบียบวิชาชีพ ผู้ใดก็อาจเรียกตนเองว่าผู้เชี่ยวชาญด้านโภชนาการได้แม้จะศึกษาด้วยตนเองทั้งหมด ในรัฐส่วนใหญ่ของสหรัฐอเมริกา บางส่วนของแคนาดา ออสเตรเลียและสหราชอาณาจักร คำว่า นักโภชนาการ ไม่ได้รับการคุ้มครองตามกฎหมาย ขณะที่ชื่อนักกำหนดอาหารนั้นใช้ได้เฉพาะโดยผู้ที่บรรลุเกณฑ์วิชาชีพที่เจาะจงไว้เท่านั้น ผู้ให้คำปรึกษาอาชีพคนหนึ่งพยายามอธิบายความแตกต่างระหว่างสองอาชีพนี้แก่นักศึกษาแคนาดาฟัง โดยว่า "นักกำหนดอาหารทุกคนเป็นนักโภชนาการ แต่มิใช่นักโภชนาการทุกคนเป็นนักกำหนดอาหาร"

**อ้างอิง**
หมวดหมู่:โภชนาการ
หมวดหมู่:สารอาหาร
หมวดหมู่:วิทยาศาสตร์สุขภาพ
หมวดหมู่:นักโภชนาการ
ชาร์จ (เพลงเบิกโรง)

ชาร์จ (Charge) เป็นชื่อเพลงเบิกโรง (fanfare) ที่นิยมบรรเลงในระหว่างการแข่งขันกีฬาในสหรัฐอเมริกา  แต่งขึ้นในปี ค.ศ. 1946 โดยทอมมี วอล์กเกอร์ นักศึกษามหาวิทยาลัยเซาเทิร์นแคลิฟอร์เนีย  ประกอบด้วยโน้ตดนตรี 6 ตัว เล่นซ้ำไปมาด้วยทรัมเปต หรือออร์แกน  นิยมเล่นในระหว่างการแข่งขันบาสเกตบอล เบสบอล และฮอกกีน้ำแข็ง  โดยเฉพาะในขณะที่ทีมรุกกำลังบุกเข้าทำคะแนน
บ็อบบี เคนต์ อดีตผู้อำนวยการฝ่ายดนตรีของทีมอเมริกันฟุตบอลแซนดีเอโก ชาร์จเจอรส์ อ้างว่าเขาเป็นผู้แต่งชาร์จแฟนแฟร์ ขึ้นในปี ค.ศ. 1978 และเรียกร้องค่าลิขสิทธิ์จากเอ็นเอฟแอล เอ็นบีเอ เมเจอร์ลีก เอ็นซีเอเอ เอ็นเอชแอล ที่นำเพลงนี้มาใช้  

**อ้างอิง**

**แหล่งข้อมูลอื่น**
  ตัวอย่าง ชาร์จ! แฟนแฟร์
หมวดหมู่:เพลงกีฬา
หมวดหมู่:เพลงเชียร์
หมวดหมู่:กีฬาในสหรัฐ
หมวดหมู่:การกระจายรายได้

หมวดหมู่:เศรษฐศาสตร์จุลภาค
หมวดหมู่:รายได้
หมวดหมู่:ลักษณะประชากร
หมวดหมู่:ความเหลื่อมล้ำทางเศรษฐกิจ
หมวดหมู่:สังคมเศรษฐศาสตร์
หมวดหมู่:ลักษณะประชากร

หมวดหมู่:ประชากร
หมวดหมู่:เศรษฐศาสตร์การคลัง
หมวดหมู่:ประชากรศาสตร์
หมวดหมู่:สังคมศาสตร์สิ่งแวดล้อม
หมวดหมู่:ความเหลื่อมล้ำทางเศรษฐกิจ

หมวดหมู่:ปัญหาเศรษฐกิจ
หมวดหมู่:สังคมเศรษฐศาสตร์
หมวดหมู่:ความเหลื่อมล้ำ
หมวดหมู่:ความเหลื่อมล้ำ

หมวดหมู่:สถานะทางสังคม
หมวดหมู่:สันติภาพ
หมวดหมู่:ความยุติธรรม
หมวดหมู่:มโนทัศน์ทางสังคม
หมวดหมู่:ประเด็นหลักด้านจริยธรรม
หมวดหมู่:มโนทัศน์ทางสังคม

หมวดหมู่:สังคมศาสตร์
หมวดหมู่:สังคม
หมวดหมู่:ปรัชญาสังคม
หมวดหมู่:มโนทัศน์ทางปรัชญา
หมวดหมู่:การบำบัดทางจิต

หมวดหมู่:การรักษาทางจิตเวช
หมวดหมู่:การบำบัด
หมวดหมู่:สาขาย่อยทางจิตวิทยา
หมวดหมู่:สุขภาพจิต
หมวดหมู่:สังคมสงเคราะห์

หมวดหมู่:สวัสดิการ
หมวดหมู่:สังคม
หมวดหมู่:ความเหลื่อมล้ำทางสังคม
หมวดหมู่:วิทยาศาสตร์สุขภาพ
หมวดหมู่:การจัดการชุมชน
หมวดหมู่:สาขาวิชาที่เกี่ยวข้องกับจิตเวช
หมวดหมู่:ความเหลื่อมล้ำทางสังคม

หมวดหมู่:การเมืองแบ่งตามประเด็น
หมวดหมู่:สถานะทางสังคม
หมวดหมู่:การเมือง
หมวดหมู่:จริยธรรมทางสังคม
หมวดหมู่:ปัญหาสังคม
หมวดหมู่:ปัญหาเศรษฐกิจ
หมวดหมู่:ความเหลื่อมล้ำ
หมวดหมู่:การจัดลำดับชั้น
รหัสยลัทธิ

รหัสยลัทธิ  หรือลัทธิรหัสยนิยม (mysticism) คือลัทธิหรือความเชื่อที่ว่ามีรหัสยภาวะ (mystery) เป็นภาวะความจริงหรือคุณค่าบางอย่างซึ่งบุคคลจะรู้ได้ด้วยการใช้ความสามารถพิเศษเหนือกว่าการรับรู้โดยทั่วไปของมนุษย์ เช่น การเข้าฌาน การเข้าถึงพระเจ้า เป็นต้น ผู้ที่เข้าถึงรหัสยภาวะนี้ได้เรียกว่ารหัสยิก (mystic)

**ความเข้าใจในปัจจุบัน**
ความหมายของรหัสยลัทธิในปัจจุบันมาจากลัทธิเพลโตนิยมหรือลัทธินีโอเพลโตนิยมที่ใช้หมายถึงพิธีรับสมาชิกใหม่ของชาวอิลูซิส ซึ่งเป็นพิธีการรับเข้าสู่ความจริงและประสบการณ์ทางจิตวิญญาณ เพื่อแสวงหาการเป็นหนึ่งเดียวกับความตระหนักรู้เรื่องความเป็นจริงอันติมะ เทวสภาพ ความจริงทางจิตวิญญาณ หรือพระเจ้า โดยใช้ประสบการตรง การรู้เอง สัญชาตญาณ หรือดุลยพินิจ โดยปกติรหัสยลัทธิจะเน้นการปฏิบัติที่มุ่งสู่ประสบการณ์เหล่านี้ รหัสยนิยมอาจยึดแนวคิดแบบทวินิยมที่ถือว่าตัวตนกับพระเจ้าแตกต่างกัน หรืออาจเป็นอทวินิยมก็ได้ 
ศาสนาใหญ่ ๆ หลายศาสนาในโลกก็เกิดมาจากคำสอนของศาสดาซึ่งเป็นรหัสยิก เช่น พระพุทธเจ้า พระเยซู เล่าจื๊อ พระกฤษณะ เป็นต้น ศาสนาส่วนมากจึงสอนเรื่องประสบการณ์เชิงรหัสยะด้วย โดยอย่างน้อยที่สุดก็สอนจะแก่ศาสนิกเฉพาะในวงจำกัด ไม่เปิดเผยให้รู้โดยทั่วไป คำว่า enlightenment ในภาษาอังกฤษก็หมายปรากฏการณ์ในลักษณะนี้ ส่วน “การตรัสรู้” ในทางพระพุทธศาสนาก็ใช้หมายถึงปรากฏการณ์การบรรลุในแบบรหัสยะเช่นกัน (แม้จะไม่เน้นใช้ศรัทธาอย่างรหัสยลัทธิอื่น ๆ)
หลาย ๆ ศาสนาในปัจจุบันมีโครงสร้างองค์กรที่เป็นสถาบันมากขึ้น มีการปกครองตามลำดับชั้นบังคับบัญชา และยึดถือคัมภีร์เป็นแหล่งความรู้หลักที่ศาสนิกชนต้องเคารพและปฏิบัติตามอย่างเคร่งครัด ทำให้ความรู้เชิงรหัสยะภายในศาสนากลายเป็นความเชื่อที่ไม่เป็นที่ยอมรับไป

**อ้างอิง**
หมวดหมู่:รหัสยลัทธิ
หมวดหมู่:ปรัชญาศาสนา
หมวดหมู่:คุยหลัทธิ
คนรวยรวยขึ้นและคนจนจนลง

"คนรวยรวยขึ้นและคนจนจนลง" (หรือการเรียงคำอย่างอื่นที่ให้ความหมายเหมือนกัน) เป็นวลีและภาษิตใช้บ่อยในการอภิปรายความเหลื่อมล้ำทางเศรษฐกิจ พบใช้วิพากษ์ระบบตลาดเสรีหรือทุนนิยมในสาระสำคัญของระบบสังคมนิยมมากที่สุด โดยแสดงความหลีกเลี่ยงไม่ได้ของสิ่งที่คาร์ล มาร์กซ์เรียกว่า กฎแนวโน้มกำไรลดลง กฎแห่งความยากจนเพิ่มขึ้น และกฎการรวมทุนเข้าสู่ศูนย์กลาง

**อ้างอิง**
หมวดหมู่:สังคมนิยม
หมวดหมู่:การกระจายรายได้
หมวดหมู่:ความเหลื่อมล้ำทางเศรษฐกิจ
งูสมิงทะเล

งูสมิงทะเล หรือ งูสามเหลี่ยมทะเล (Sea kraits) เป็นสกุลของงูทะเลที่มีขนาดใหญ่สกุลหนึ่ง ใช้ชื่อสกุลว่า Laticauda อยู่ในวงศ์งูพิษเขี้ยวหน้า (Elapidae)
โดยงูในสกุลนี้ ยังจัดว่าเป็นงูทะเลที่สามารถเลื้อยบนขึ้นมาบนบกได้ ด้วยเกล็ดท้องยังมีอยู่และค่อนข้างกว้างอย่างน้อยประมาณครึ่งหนึ่งของความกว้างลำตัว ทำให้สามารถเลื้อยขึ้นบนหาดทรายได้บ้าง นอกจากนี้ยังมีการสืบพันธุ์ด้วยการวางไข่โดยขึ้นมาวางไข่บนบก โดยจะไปวางไข่ในในโพรงหินหรือพนังถ้ำ
มีรูปร่างโดยรวม มีหัวขนาดเล็ก ปากมีขนาดเล็ก ปลายหางแผ่แบนเหมือนครีบปลา เพื่อใช้ในการว่ายน้ำ ลำตัวมีลายปล้องดำสลับกันไปทั้งทั่ว จัดเป็นงูที่มีขนาดใหญ่ โดยมีความยาวได้ถึงเกือบ 3 เมตร
งูสมิงทะเลพบกระจายพันธุ์อยู่ในทะเลที่ใกล้กับชายฝั่ง จะอาศัยหากินตามแนวปะการัง เป็นงูที่ว่ายได้ช้า จึงไม่สามารถจับปลาที่ว่ายไปมากินเป็นอาหารได้ จึงหาอาหารที่หลบซ่อนตามซอกหลีบปะการัง พบได้ตั้งแต่ทะเลในแถบเอเชียใต้, เอเชียตะวันออกเฉียงใต้ จนถึงหมู่เกาะโซโลมอน หรือเกาะอื่น ๆ ในแถบโอเชียเนีย และเอเชียตะวันออก มีเพียงชนิดเดียวเท่านั้นที่อาศัยอยู่ในทะเลสาบน้ำจืดบนหมู่เกาะโซโลมอน

**ชนิด**
Laticauda colubrina  (Schneider, 1799)
*Laticauda crockeri Slevin, 1934  
*Laticauda frontalis (De Vis, 1905) 
*Laticauda guineai Heatwole, Busack & Cogger, 2005 
*Laticauda laticaudata (Linnaeus, 1758)
*Laticauda saintgironsi Cogger & Heatwole, 2006 
*Laticauda schistorhynchus (Guenther, 1874) 
*Laticauda semifasciata (Reinwardt in Schlegel, 1837) 

**อ้างอิง**

**แหล่งข้อมูลอื่น**
Laticauda
หมวดหมู่:งูทะเล
ฉันทวิชช์ ธนะเสวี

ฉันทวิชช์ ธนะเสวี (เกิด 18 กันยายน พ.ศ. 2526) ชื่อเล่น เต๋อ เป็นนักแสดงและพิธีกรชาวไทย เป็นที่รู้จักจากภาพยนตร์เรื่อง กวน มึน โฮ (2553)

**ประวัติ**
จบการศึกษาระดับมัธยมจาก โรงเรียนทิวไผ่งาม และจบปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง และมีผลงานละครเวทีของคณะตั้งแต่ปี 2544–2547 หลังจากจบการศึกษา ทำงานฟรีแลนซ์เป็นผู้เขียนบท ผู้ช่วยผู้กำกับ ตากล้องเบื้องหลัง และแอ็กติงโค้ชให้กับค่าย จีดีเอช จนมาได้แสดงเป็นตัวเอกในภาพยนตร์เรื่อง ปิดเทอมใหญ่ หัวใจว้าวุ่น รับบท เหิร และมีผลงานเรื่องต่อมาคือเรื่อง โปรแกรมหน้า วิญญาณอาฆาต แสดงร่วมกับ วรกาญจน์ โรจนวัชร  

**ชีวิตส่วนตัว**
เต๋อ ฉันทวิชช์ เคยคบหาดูใจกับนักแสดงสาว ภัทรศยา เครือสุวรรณศิริ แต่เลิกรากันไป ปัจจุบันคบหาดูใจกับ ดาวิกา โฮร์เน่ ที่พบรักกันในกองละครเรื่องชายไม่จริง หญิงแท้
ในวันที่ 5 กุมภาพันธ์ 2567 ฉันทวิชช์ได้เข้าพิธีอุปสมบทแบบเรียบง่ายเพื่อศึกษาพระธรรมที่วัดนางชีโชติการาม มีเพียงคนในครอบครัวและคนสนิทเข้าร่วมงานรวมถึง ใหม่ ดาวิกา แฟนสาวที่มาร่วมปลงผมและถือหมอนโดย พระฉันทวิชช์ ได้รับฉายาทางธรรมว่า "พระฉนฺทญาโณ" โดยพระฉนฺทญาโณจะจำพรรษาที่วัดนางชีโชติการามตั้งแต่วันที่ 5–25 กุมภาพันธ์ ก่อนจะไปจำพรรษาที่วัดป่าในต่างจังหวัดต่อไป

**ธุรกิจ**
ในวันที่ 4 ธันวาคม 2566 ฉันทวิชช์และดาวิกา โฮร์เน่ ได้ร่วมกันจดทะเบียนก่อตั้งบริษัทตัวแทนจัดหา นักร้อง นักแสดง (เอเจนซี่) เป็นของตัวเองภายใต้ชื่อ ไมน์ มีเดีย โปรดัคชั่น ด้วยทุนจดทะเบียน 1 ล้านบาท โดยมีดาวิกา เป็นกรรมการผู้มีอำนาจ

**ผลงาน**

**ภาพยนตร์**

**ละครโทรทัศน์**

**ละครเวที**

**เขียนบทภาพยนตร์**
 เก๋า เก๋า (2549) - สี่แพร่ง ตอน "คนกลาง" (2551)- ห้าแพร่ง ตอน "คนกอง" (2552)- กวน มึน โฮ (2553)- พี่มากพระโขนง (2556) - แฟนเดย์..แฟนกันแค่วันเดียว (2559)- ร่างทรง (2564)- ซองแดงแต่งผี (2568)

**เขียนบทซีรีส์**
 Clairebell (2568)- METAL CASKET Prime Video Original Series

**ผู้กำกับ**
 เพื่อนเฮี้ยน..โรงเรียนหลอน ตอน "ตายตาม" (2557)- มิวสิควิดีโอ กาญจนา (2559)- มิวสิควิดีโอ ชอบป่ะเนี่ย - ใหม่ ดาวิกา (2565)

**พิธีกร**
 4 แยกแปลกดี- เกมเผาขน (2554)- The Acting Queen & Hero ล้านฝันสั่นจอ ปี 2 (2555)- เปรี้ยวปาก เช็คอิน- Game Room ห้องชนเกม (2565)

**มิวสิควิดีโอ**
 ไม่มีใครรู้ - เป๊ก ผลิตโชค (2548)- คืนข้ามปี - ดา เอ็นโดรฟิน  (2550)- เพื่อนกันวันสุดท้าย - พั้นช์ วรกาญจน์ (2552)- อย่าทำอย่างนี้ไม่ว่ากับใคร - เบิร์ด ธงไชย- 1% - แสตมป์ อภิวัชร์ (2563)

**เพลง**
 "มีตาหามีแววไม่" จากอัลบั้ม ซิกโปรเจกต์ − รักเป็นบ้า- "ขอกันดื้อ ๆ" อัลบั้มเพลงประกอบละคร ผู้กองยอดรัก- "ผู้บังคับบัญชาหัวใจ" ร้องร่วมกับ บุดด้า เบลส อัลบั้มเพลงประกอบละคร ผู้กองยอดรัก- "ความจริงในใจ" ร้องร่วมกับ ดาวิกา โฮร์เน่ อัลบั้มเพลงประกอบละคร นางสาวไม่จำกัดนามสกุล

** คอนเสิร์ต **
คอนเสิร์ตร่วมกับศิลปินอื่น- หล่อมากมาก คอนเสิร์ต (2558)- เมจิกเจมส์เดอะคอนเสิร์ต (2558)- Star Theque GTH 11 ปีแสงคอนเสิร์ต (2558)

**รางวัล**

**อ้างอิง**

**แหล่งข้อมูลอื่น**
 ฉันทวิชช์ ธนะเสวี- terchantavit/
หมวดหมู่:นักแสดงชายชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
หมวดหมู่:นักแสดงอิสระชาวไทย
ลำดับการดำเนินการ

ในวิชาคณิตศาสตร์และวิทยาการคอมพิวเตอร์ ลำดับการดำเนินการเป็นกฎใช้จัดลำดับการคิดคำนวณเครื่องหมายทางคณิตศาสตร์ในนิพจน์หรือสมการที่มีความกำกวมก่อนหลัง
ตัวอย่างการดำเนินการทั่วไปในคณิตศาสตร์ที่ใช้ในการอธิบายลำดับความสำคัญได้แก่ เลขยกกำลัง(^n หรือ n) วงเล็บ(() หรือ )การคูณ (×) การหาร (÷) การลบ (−) และ  การบวก (+)  
เป็นที่ตกลงกันโดยนักคณิตศาสตร์ทั่วโลกว่าลำดับของการดำเนินการต้องเป็นความเข้าใจที่ตรงกัน เพื่อให้การแก้ปัญหาทางคณิตศาสตร์ที่มีการดำเนินการมากกว่าหนึ่งครั้งเป็นไปอย่างถูกต้อง ไม่เช่นนั้นคำตอบที่ได้จะผิดเพี้ยนไป

**กฎพื้นฐาน**
การดำเนินการทางคณิตศาสตร์ต้องดำเนินการตามลำดับหัวข้อดังต่อไปนี้ในนิพจน์คณิตศาสตร์ จากซ้ายไปขวา
ลำดับการดำเนินการ หรือวิธีการดำเนินการทางคณิตศาสตร์ วิทยาศาสตร์ เทคโนโลยี และภาษาโปรแกรมทางคอมพิวเตอร์ แสดงดังนี้ คือ
# ดำเนินการในวงเล็บก่อน จากซ้ายไปขวา
# เลขยกกำลัง และ ราก จากซ้ายไปขวา
# การคูณ และ หาร จากซ้ายไปขวา
# การบวก และ การลบ จากซ้ายไปขวา

**วงเล็บและเลขยกกำลัง**
เมื่อพบวงเล็บหรือเลขยกกำลังในนิพจน์ ให้ดำเนินการคำนวณนิพจน์ย่อยที่อยู่ในวงเล็บหรือคำนวณเลขยกกำลังก่อน
ตัวอย่าง:
(2 + 3) * (4 -1) + 23
(2 + 3) * (4 -1) + 23
5 * (4 -1) + 23
5 * (4 -1) + 23
5 * 3 + 23
5 * 3 + 8
15+ 8
23

**การคูณและการหาร**
คำนวณผลคูณและผลหารในนิพจน์ พึงระวังว่าการคูณไม่ได้จำเป็นต้องทำก่อนการหาร การดำเนินการที่ถูกต้องเมื่อพบเครื่องหมายคูณและเครื่องหมายหารต่อเนื่องกันคือต้องทำจากซ้ายไปขวาเสมอ
ตัวอย่าง : 5 * 4 - 9 / 3
 (5 * 4) - (9 / 3)
 20 - 3
 17

**การบวกและการลบ**
ลำดับสุดท้ายคือการบวกและการลบ เช่นเดียวกับการคูณและการหาร การบวกและการลบทำจากซ้ายไปขวาเสมอ

**ตัวอย่างเมื่อคำนวณตามกฎทั้งหมด**
(1 + 8) * (4 - 1) + 16 / 23
(1 + 8) * (4 - 1) + 16 / 23
9 * (4 - 1) + 16 / 23
9 * 3 + 16 / 23
9 * 3 + 16 / 8
9 * 3 + 16 / 8
27 + 16 / 8
27 + 2
29
หมวดหมู่:คณิตศาสตร์
หมวดหมู่:เลขคณิตมูลฐาน
ภาษาลัมกัง

ภาษาลัมกัง (Lamkang language) มีผู้พูดในอินเดีย 10,000 คน (พ.ศ. 2542) ในรัฐมณีปุระทางตะวันออกเฉียงใต้ และมีในพม่าตามแนวชายแดนอินเดียแต่ไม่ทราบจำนวน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาฮินดีหรือภาษาอังกฤษได้ และเข้าใจภาษามณีปุระได้ ในอินเดียเขียนด้วยอักษรละติน ในพม่าเขียนด้วยอักษรพม่า เรียงประโยคแบบประธาน-กรรม-กริยา ใช้ปรบท คำคุณศัพท์ตามหลังคำนาม

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศอินเดีย
หมวดหมู่:ภาษาในประเทศพม่า